Basa Orang Laut ya iku dhialék basa Malayik kang dituturaké déning wong Orang Laut ing laladan Kapuloan Riau lan Sumatra Lor, Indonésia. Basa Orang Laut (BOR) kanggo basa padinan sesrawungan suku Orang Laut. Dhéwé`é manggon ing Pulo Jaring Halus ing Kacamatan Secanggang lan Pulo Tapak Kuda ing Kecamatan Tanjung Pura. Daérah sing dienggoni wong Orang Laut iku mencil lan sok ing segara. Rong kecamatan iku ana ing Kabupatén Langkat, Sumatra Lor. Urip wong Orang Laut masih tradhisional temen. Laladan BOR iki sesandhingan karo laladan basa Malayu. Bisa didhudhut yèn antara BOR lan basa Malayu ora ana wates sing cetha. Ing soal kesukuan iku rada angél dibedaké antara wong Melayu lan Orang Laut, nanging lumrahé Orang Laut agamané masih tradhisional.